คนละคน
เปลี่ยนไปมากๆ สำหรับ เสี่ยโต้งกิตติรัตน์ ณ ระนอง รองนายกฯ และ รมว.คลัง
21 มิ.ย. 2555

เปลี่ยนไปมากๆ สำหรับ เสี่ยโต้งกิตติรัตน์ ณ ระนอง รองนายกฯ และ รมว.คลัง
จากที่เป็นคนที่หงุดหงิดง่าย เหวี่ยงใส่กระจอกข่าวได้ทุกครั้งที่โดนถาม
ตอนนี้เสี่ยโต้งเปลี่ยนจากหน้ามือเป็นหลังมือ นอกจากไม่เคืองแล้วยังตอบคำถามเป็นเรื่องเป็นราวอีกด้วย
จากที่เคยหน้าบึ้งใส่กระจอกข่าวที่เคยถามให้หงุดหงิดหัวใจ วันนี้เสี่ยโต้งเจอยังเดินเข้าไปจับมือจับไหล่ เสมือนรักกันมานาน
จากไม่เคยมีเวลาว่าง แต่วันนี้งานหนักแค่ไหนเสี่ยโต้งยังมีเวลากินข้าวจับเข่าคุยสื่อ
เมื่ออยู่ใน กทม. เสี่ยโต้งยังรวบรวมพรรคพวกเพื่อนเก่ามาแจมเตะบอลกับสื่อ เป็นกระชับมิตรที่เคยเปราะบางให้แข็งแกร่งดุจหินผา
จนมีเสียงลือว่า ที่เสี่ยโต้งเปลี่ยนไปเพราะเก้าอี้โดนเขย่าทั้งจากในและนอกประเทศ เรียกได้ว่า ศัตรูมากกว่ามิตร
ลำพังนายกฯ ปู ที่อุ้มโต้งมาตลอดก็ทำท่าจะทานไม่อยู่ ทำให้ต้องหามิตรเสริมกำลังยกใหญ่ เลยเปลี่ยนไปเป็นคนละคน